גלית אילת

גלית אילת (נולדה ב-1965, בחיפה) היא אוצרת וכותבת על אמנות עכשווית. היא הקימה את המרכז לאמנות דיגיטלית בחולון. כיום מקימה מרכז בינלאומי חדש לאמנות אקולוגית בחצבה.

== ביוגרפיה ==
גלית אילת למדה תואר ראשון באמנות בבית הספר לאמנות קלישר, ועם סיום לימודיה התחילה להתענין באוצרות. במיצב בפרויקט הגמר שלה "שיח אוצרים", יחד עם מקס פרידמן, הם זימנו חמישה אוצרים לשולחן אחד לדיון בשאלות בוערות והקליטו אותם. לאחר לימודי תואר שני בהולנד היא חזרה לישראל בשנת 2001 לאחר שקיבלה הצעה להקמת מרכז אמנות בחולון.<ref name=":1" /> אילת הייתה המנהלת המייסדת את המרכז לאמנות דיגיטלית בחולון, וניהלה אותו במשך כעשור<ref></ref>.

אילת אצרה את הביאנלה בסאו פאולו (2014) ואת הביתן הפולני בביאנלה בוונציה (2011).

בשנת 2010 עברה אילת לאמסטרדם והחלה לאצור במוזיאון ואן אבבה בהולנד<ref name=":0" />.

בשנת 2022 היא הודיעה על הקמת מרכז בינלאומי לאמנות אקולוגית בשיתוף עם החברה להגנת הטבע בחצבה.<ref name=":0" />

אילת היא הנשיאה הראשונה של האקדמיה לאמנויות העולם, שנוסדה בשנת 2012, בקלן<ref></ref><ref></ref>, וזוכת במלגת קית׳ הרינג לאמנות ואקטיביזם, מכללת בארד ניו יורק לשנים 2017–2018<ref></ref><ref name=":2"></ref>

=== פעילות במרכז לאמנות דיגיטלית בחולון ===
במסגרת עבודתה במרכז לאמנות דיגיטלית בחולון אצרה אילת תערוכות רבות בהשתתפות אמנים ישראלים ובינלאומיים, ביניהם הטרילוגיה הלכות שכנים<ref></ref><ref></ref> - התערוכות בחנו אפשרות של התכנות של רשת תרבותית עבור אמנים ומרכזי אמנות מהמזרח הקרוב, אגן הים התיכון והבלקן.

פרויקטים נוספים שיזמה במסגרת המרכז לאמנות דיגיטלית בחולון:

==== הארכיון הנייד<ref></ref> ====
ארכיון נייד לעבודות וידאו - הוקם בהמבורג Kunstverein ב-2007, שם גם החל את דרכו, כאשר כל אחת מהתחנות אליהן הוזמן הארכיון תרמה יצירות אמנות לאוסף המקורי (1500 כותרים). נכון לשנת 2015, ביקר הארכיון ביותר משבעה עשר מרכזי אמנות ואקדמיות לאמנות בעולם<ref></ref>.

==== מארב - מגזין אמנות אינטרנטי ====
אילת הקימה את "מארב, מגזין מקוון לאמנות ותרבות" יחד עם מיכאל קסוס גדליוביץ', ושרתה כעורכת הראשית בין השנים 2004 - 2010.

המגזין שימש כפלטפורמה אלטרנטיבית ייחודית בשדה האמנות הישראלי. ועסק בכל גיליון בנושא מסוים מזוויות שונות, דרך שיחות עם יוצרים, מאמרים, הצגת יצירות אמנות רלוונטיות ועוד. בין הנושאים בהם התמקד המגזין פונדמנטליזם, תנועות משיחיות, אלימות, מקומה של היהדות בתרבות הישראלית, קניין רוחני והשפעת יחסי מזרח-מערב על המזרח התיכון.

==== מרחבים לימנליים ====
סדרת הסמינרים הנודדים ׳מרחבים לימינליים׳ פותחה יחד עם אייל דנון, רים פאדה ופיל מיסלביץ<ref></ref><ref></ref>.

המוקד הראשוני של הפרויקט היה כביש 60, המחבר בין ירושלים לרמאללה, וכיצד ניתן באמצעות אמנות ותרבות להתגבר על חסמים פוליטיים, חברתיים ופיזיים שיצר הכיבוש הישראלי. הפרויקט סלל את הדרך ליוזמות אוצרותיות ניסיוניות עבור אמנות מחויבת פוליטית בישראל ובפלסטין ומעבר לכך<ref></ref>. מרחבים לימינליים לא הסתיים בתערוכה אלא התפתח לפרויקט מחקר משותף, סמינרים, מיקרו-רזידנסיס, פלטפורמת הפקה וסדרה של התערבויות ספציפיות. הספר מרחבים לימינליים<ref></ref> יצא לאור ב-2009.

=== פעילות אמנותית נוספת ===
אילת הייתה אוצרת שותפה בווידאו זון 4 ביאנלה הישראלית לווידאו ארט. ואצרה תערוכות נוספות כגון ׳מעולם לא נראנו טוב יותר׳<ref></ref> בבית התפוצות.

=== פעילות בינלאומית ===
בין השנים 2010 - 2013, היא הייתה אוצרת עמיתה ב-Van Abbemuseum בהולנד. שם היא אצרה את התערוכה The Politics of Collection, The Collection of Politics<ref name=":3"></ref>2010 כחלק מסדרת התערוכות Play Van Abbe<ref></ref>. במסגרת התערוכה הוצג גוף עבודות מעורר מחלוקת שנרכש לאוסף אחרי מלחמת העולם השנייה ובו עבודות שנבזזו מיהודים. העבודות הוצגו ללא שם האמן אלא רק עם מספר התיק ומוצאן כדי שאפשר יהיה ללכת ולחפש את קורות החיים של כל עבודה.<ref name=":0" />

בשנת 2011 היא הייתה האוצרת של הביתן הפולני בביאנלה בוונציה, בו הציגה האמנית יעל ברתנא.

בשנת 2013–2015 היא אצרה את הביאנלה בסאו פאולו ה-31 ׳כיצד (...) דברים שלא קיימים׳<ref></ref> יחד עם נוריה אגויטה מאיו, פבלו לאפואנטה, אורן שגיב, צ'ארלס אשה והאוצרים השותפים בנג'מין סרוסי ולואיסה פרונסה. חלק מהביאנלה הוצגה מאוחר יותר במוזיאון<ref></ref> Serralves שבפורטו.

ב-2014 היא אצרה יחד עם סבסטיאן צ'יחוקי את התערוכה ׳קשת בחשכה׳<ref name=":4"></ref><ref name=":5"></ref> ב-SALT באיסטנבול. התערוכה עסקה באמנות מנקודת מבט פוסט-חילונית, התערוכה הוצגה מאוחר יותר בגרסה מורחבת<ref></ref> ב-Malmö Konstmuseum בשוודיה. ב-2016 היא אצרה את התערוכה ׳The Presence of the Real ׳, בפרישתינה ופיאה בקוסובו במימון האיחוד האירופי Culture for All - Phase III, ומשרד האיחוד האירופי בקוסובו.

== תערוכות נבחרות באוצרותה ==
* הלכות שכנים, המרכז לאמנות דיגיטלית בחולון, 2003
* ׳משחקים אסורים׳<ref></ref><ref></ref>, המרכז לאמנות דיגיטלית בחולון, 2006
* עם, ארץ, מדינה׳, המרכז לאמנות דיגיטלית בחולון, 2006
* ׳רע מנעוריו׳<ref></ref><ref></ref>, המרכז לאמנות דיגיטלית בחולון
* The Politics of Collection, The Collection of Politics<ref name=":3" />, מוזיאון ואן אבן, הולנד, 2010
* ’ואירופה תהיה המומה<ref></ref>, מוזיאון ואן אבן, הולנד, 2012
* שחור או לבן<ref></ref>, המוזיאון לאמנות מודרנית בוורשה, 2013<ref></ref>
* תערוכת היחיד של אכרם זעתארי: ׳היום הזה׳ ב-MG + MSUM Moderna Galerija Ljubljana
* זה הזמן לדעת אחד את השני<ref></ref>, אוקטובר סלון ה-52<ref></ref>, במוזיאון של יוגוסלביה בבלגרד
* ת Strange and Close<ref></ref> ב-CAPC בבורדו, 2011
* אירופה תהיה המומה<ref></ref>, תערוכתה של יעל ברתנא בביתן הפולני, בביאנלה בוונציה ה-54, 2011.
* Living Archive<ref></ref> ב-Kunsthaus Bregenz.
* ׳קשת בחשכה׳<ref name=":4" /><ref name=":5" /> ב-SALT באיסטנבול, 2014
* קשת בחשכה, Malmö Konstmuseum
* Presence of the Real ׳, בפרישתינה ופיאה בקוסובו, 2016
* תערוכת היחיד של סוקול בקירי, לא חבר ולא אויב<ref></ref>, במוזיאון הלאומי לאמנויות יפות בטירנה, 2019

== מלגות ופרסים ==
2017-2018 - מלגת קית׳ הרינג לאמנות ואקטיביזם, בארד קולג' ניו יורק<ref name=":2" />

2007 - Best Art Practices International award for young curators, משרד התרבות האיטלקי, בולזאנו

1994-1995 - פרס אמן צעיר, משרד התרבות

1993 - Double Exposure: the Anglo-Israeli Photographic Award לצילום, אנגליה

== קישורים חיצוניים ==
* 
* [https://galiteilat.net/ אתר רשמי]
* [https://www.theartistsresidence.org/residency/גלית-אילת/ גלית אילת באתר משכן האמנים בהרצליה]
* גלית אילת [https://www.youtube.com/watch?v=M0YIFjFmBJ0 בהרצאה בכנס ירושלים לאמנות] (מנופים 2022)
* גלית אילת בהרצאה בכנס השנתי של איגוד האמנים הפלסטיים, [https://www.youtube.com/watch?v=0GdqftYhHu8 בנושא החרם הגלוי והסמוי והשפעותיו על שדה האמנות], 2015
* גלית אילת בל[https://www.buzzsprout.com/1337275/12406092-?fbclid=IwAR18I3DjfIChDUuYMGB60A65Cui3MBK3vfFKRjWl015DfuDbPBsk-MK2Ajc שם שמיים], פודקאסט התרבות של ערב רב ובית הנסן, מרץ 2023

== הערות שוליים ==

קטגוריה:ישראליות שנולדו ב-1965
קטגוריה:ישראלים שנולדו ב-1965
קטגוריה:אוצרות ישראליות
קטגוריה:אוצרים ישראלים
קטגוריה:בוגרות בית הספר לאמנות הציור בתל אביב
קטגוריה:בוגרי בית הספר לאמנות הציור בתל אביב